Vriendelik ontvang tydens ons aankoms en aangebied om ons te help afpak. Ons blyplek is aan ons uitgewys en ons is ingelig dat ons enige tyd kan kom aanklop indien ons enigiets benodig of wil weet. Ryk voëllewe en baie rustige omgewing. Huisie word elke dag skoongemaak en ons vuur is elke aand vir ons gemaak. Personeel is vroeg-aand doodstil en jy kan die stilte hoor. Net wat ons nodig gehad het na die gewoel van 'n besige lewe. Sal weer teruggaan. Ons het dit baie geniet dat die reservaat so afgeleë is en het lekker gerus. Die reservaat is vir die natuurliefhebber en nie vir 'n plesiersoeker nie.
Na ons die Vrydag daar aangekom het, was die krag seker vir ongeveer 15 minute aan toe gaan dit af. Blykbaar probleem met Eskom. Dit het 2 keer af en weer aangegaan en die derde keer heeltemal af, toe stuur die bestuurder sy kind om vir ons te kom sê die krag is af. Het toe aanvaar dis buite hul beheer. Gelukkig het ons 2 klein liggies gehad om lig te maak die aand. Hulle het geen generators vir backup krag of niks nie. Bestuurder nooit weer by ons opgedaag die aand om te vra of alles okei is nie. Volgende oggend krag nog steeds af. My man het bestuurder genader en hy sê net hy weet nie wanneer dit reg sal wees nie. Ons het toe vleis in 'n yskas wat nie werk nie, die volgende oggend toe my man hom konfronteer se hy nee jy kan vir ons 'n kragopwekker reël vir die yskas. Dit was slegs ek en my man en hulle plaas ons toe in die Family Cottage wat 8 mense slaap waar al die ander chalets leeg staan. Dit was baie warm en die enorme plek het net glad nie afgekoel nie. Daar is ook geen geriewe om bv. op 'n vuur te kan water kook vir koffie nie. Bestuur ook niks aangebied nie. Ek meen hulle bly permanent daar hulle moet krag in hulle huisie hê op 'n manier want hulle moet ook vars produkte hê wat in 'n yskas gehou moet word (dis baie ver van 'n dorp af). Ons het toe maar besluit om die Saterdagoggend te vertrek en nie ons 2de bespreekte en betaalde nag te bly nie. Ons het in die proses vleis gehad wat toe sleg geraak het as gevolg van die hitte en ons dit nie koud genoeg kon hou nie. Die bestuurder het gesê hy sal kyk of hy ons geld kan terug kry. Ek bargain nie daarop nie.
Ons familie het 5 dae daar deurgebring. Ons het die hele plek vir onsself gehad! Twee wildritte per dag in 'n pragtige omgewing. Daar is 'n goed toegeruste kombuis. Vat alle eetgoed saam. Die kombuis en eetvertrek word gedeel en mens sal mooi moet beplan as jy nie as 'n groep gaan nie. Dis 'n ideale plek om net te gaan rus en die Bosveld te waardeer. Rilee en die personeel maak dit aangenaam vir mens. Die swembad en tuine is baie goed versorg. Ek beveel regtig die plek aan, veral vir 'n familie of vriendegroep.